paragraph_text: Vlatko (I.) Vuković Kosača (? - ?, prije 18. siječnja 1403.), vojvoda<ref> iz velikaške obitelji Kosača. Kao vojvoda spominje se prvi put 1378. godine u povelji kralja i bana Bosne Tvrtka I. Kotromanića Dubrovniku. Godine 1382. zastupao je kralja u pregovorima s Dubrovnikom te ponovno 1388. u pregovorima s dalmatinskim gradovima. Dana 27. kolovoza 1388. godine potukao je Osmanlije kraj Bileće te je za uspjeh nagrađen položajem vojnoga i upravnoga namjesnika u Dalmaciji.